CELEX: 32021D0561
Language: et
Date: 2021-03-30 00:00:00
Title: Poliitika- ja julgeolekukomitee otsus (ÜVJP) 2021/561, 30. märts 2021, millega nimetatakse ametisse Vahemerel läbiviidava Euroopa Liidu sõjalise operatsiooni (EUNAVFOR MED IRINI) ELi vägede juhataja (EUNAVFOR MED IRINI/1/2021)

7.4.2021   
               
               
                  ET
               
               
                  Euroopa Liidu Teataja
               
               
                  L 119/1
               
            
         POLIITIKA- JA JULGEOLEKUKOMITEE OTSUS (ÜVJP) 2021/561,
         30. märts 2021,
         millega nimetatakse ametisse Vahemerel läbiviidava Euroopa Liidu sõjalise operatsiooni (EUNAVFOR MED IRINI) ELi vägede juhataja (EUNAVFOR MED IRINI/1/2021)
         POLIITIKA- JA JULGEOLEKUKOMITEE,
         võttes arvesse Euroopa Liidu lepingut, eriti selle artiklit 38,
         ning arvestades järgmist:
         
                     (1)
                  
                  
                     Nõukogu võttis 31. märtsil 2020 vastu otsuse (ÜVJP) 2020/472, (1) millega loodi ja käivitati Euroopa Liidu sõjaline operatsioon Vahemerel (EUNAVFOR MED IRINI), mida juhib ELi operatsiooni ülemana kontradmiral Fabio AGOSTINI.
                  
               
                     (2)
                  
                  
                     Otsuse (ÜVJP) 2020/472 artikli 8 lõike 2 kohaselt volitas nõukogu poliitika- ja julgeolekukomiteed tegema asjakohaseid otsuseid Vahemerel läbiviidava Euroopa Liidu sõjalise operatsiooni (EUNAVFOR MED IRINI) ELi vägede juhataja nimetamise kohta.
                  
               
                     (3)
                  
                  
                     ELi operatsiooni ülem soovitas 30. aprillil 2020 nimetada kontradmiral Ettore SOCCI ELi vägede juhatajaks operatsiooni mandaadi lõpuni jäänud aja esimeseks pooleks ja kommodoor Theodoros MIKROPOULOS mandaadi lõpuni jäänud aja teiseks pooleks.
                  
               
                     (4)
                  
                  
                     Nõukogu võttis 28. mail 2020 vastu otsuse (ÜVJP) 2020/718, (2) millega nimetati kontradmiral Ettore SOCCI ELi vägede juhatajaks alates 6. maist 2020 kuni 18. oktoobrini 2020 ning kommodoor Theodoros MIKROPOULOS alates 19. oktoobrist 2020 kuni 31. märtsini 2021.
                  
               
                     (5)
                  
                  
                     ELi operatsiooni ülem soovitas nimetada uueks ELi vägede juhatajaks alates 1. aprillist 2021 kapten Stefano FRUMENTO. Itaalia ametiasutused on teatanud, et kapten Stefano FRUMENTO edutatakse kontradmiraliks tema nimetamisel ELi vägede juhatajaks.
                  
               
                     (6)
                  
                  
                     12. märtsil 2021 toetas ELi sõjaline komitee kõnealust soovitust.
                  
               
                     (7)
                  
                  
                     Kooskõlas Euroopa Liidu lepingule ja Euroopa Liidu toimimise lepingule lisatud protokolli nr 22 (Taani seisukoha kohta) artikliga 5 ei osale Taani liidu kaitsepoliitilise tähendusega otsuste ja meetmete väljatöötamises ning rakendamises,
                  
               ON VASTU VÕTNUD KÄESOLEVA OTSUSE:
         
            Artikkel 1
            Kontradmiral Stefano FRUMENTO nimetatakse Vahemerel läbiviidava Euroopa Liidu sõjalise operatsiooni (EUNAVFOR MED IRINI) ELi vägede juhatajaks alates 1. aprillist 2021.
         
         
            Artikkel 2
            Käesolev otsus jõustub selle vastuvõtmise päeval.
            Seda kohaldatakse alates 1. aprillist 2021.
         
         
            Brüssel, 30. märts 2021
            
               
                  Poliitika- ja julgeolekukomitee nimel
               
               
                  eesistuja
               
               S. FROM-EMMESBERGER
            
         
         
            (1)  Nõukogu 31. märtsi 2020. aasta otsus (ÜVJP) 2020/472 Euroopa Liidu sõjalise operatsiooni kohta Vahemerel (EUNAVFOR MED IRINI) (ELT L 101, 1.4.2020, lk 4).
         
            (2)  Nõukogu 28. mai 2020. aasta otsus (ÜVJP) 2020/718, millega nimetatakse ametisse Vahemerel läbiviidava Euroopa Liidu sõjalise operatsiooni (EUNAVFOR MED IRINI) ELi vägede juhataja (ELT L 168, 29.5.2020, lk 64).